

 REPUBLIKA HRVATSKA

VARAŽDINSKA ŽUPANIJA

 GRAD IVANEC

 GRADSKO VIJEĆE

KLASA: 610-01/13-01/31

URBROJ: 2186/012-02/02-13-1

Ivanec, 2013.

Na temelju članka 6. Zakona o financiranju javnih potreba u kulturi (“Narodne novine” br. 47/90 , 27/93 i 38/09) i članka 35. Statuta Grada Ivanca (“Službeni vjesnik Varaždinske županije” br. 21/09,12/13,23/13-pročišćeni tekst), Gradsko vijeće Ivanec na sjednici održanoj 2013. godine, donosi

**P R O G R A M**

**javnih potreba u kulturi**

**Grada Ivanca za 2014. godinu**

**I.**

 Javne potrebe u kulturi Grada Ivanca za 2014. obuhvaćaju programe, akcije i manifestacije u kulturi koje su od interesa za Grad Ivanec.

 Programom javnih potreba u kulturi za 2014. godinu obuhvaća se:

1. Redovna djelatnost i programi ustanova u kulturi kojima je osnivač Grad Ivanec
2. Programi od posebnog značenja za Grad Ivanec
3. Programska djelatnost udruga i ostalih korisnika:
4. Zaštita i očuvanje kulturne baštine,
5. Knjižna i nakladnička djelatnost,
6. Glazbena i glazbeno- scenska djelatnost,
7. Kinoprikazivačka -filmska djelatnost
8. Kultura mladih i novomedijska kultura,
9. Akcije i manifestacije u kulturi što pridonose razvitku i promicanju kulturnog života,
10. Investicijsko održavanje, adaptacije i prijeko potrebni zahvati na objektima kulture.

Na navedenim će se osnovama u 2014. godini poticati, odnosno promicati kulturna i umjetnička djelatnost radi stvaranja jedinstvene kulturne politike grada Ivanca.

Kulturna politika zasniva se na programima ustanova kulture u vlasništvu Grada, ali i onih koje to nisu, te na djelatnostima udruga građana i radu individualnih stvaratelja u kulturi.

 Ovaj program javnih potreba izrađen je sukladno Zakonu o financiranju javnih potreba u kulturi i materijalnim mogućnostima Proračuna Grada Ivanca za 2014. godinu. Ukupno planirana sredstva iznose 1.618.190,00 kn.

II.

Ovim programom određuju se manifestacije od značaja za Grad Ivanec:

* Dani grada Ivanca/ Gospodarski sajam
* Kajkavski književni natječaj “Draga domača rieč”,
* Rudarski dani
* Nikolinje
* Ivonjski fašnik
* Trebitva kuruze
* Seoske igre Salinovec
* Margetje u Margečanu

III.

Ovim Programom donosi se plan izvršavanja i raspored sredstava proračuna Grada Ivanca za 2014.g. u dijelu javnih potreba u kulturi koji se odnosi na financiranje djelatnosti iz točke I. ovog programa.

U Proračunu Grada Ivanca za 2014.g. u razdjelu - Programska djelatnost : Javne potrebe u kulturi,izvršavat će se i raspoređivati tijekom 2014. godine prema slijedećem:

|  |  |  |
| --- | --- | --- |
|  |  | SREDSTVA ( kn) |
| 1. | **REDOVNA DJELATNOST USTANOVA U KULTURI** 1. REDOVNA DJELATNOST USTANOVA U KULTURI  | **579.240,00** |
|   | Gradska knjižnica i čitaonica „Gustav Krklec“ Ivanec   | **489.240,00** |
| Pučko otvoreno učilište „Đuro Arnold“ Ivanec  |  **90.000,00** |
| * kinoprikazivačka djelatnost
* glazbena škola
 |  60.000,00 30.000,00 |
| **2**. | **POSEBNI PROGRAMI USTANOVA U KULTURI**  |  **10.000,00**  |
|  | Pučko otvoreno učilišteprogram obnove tradicijskog lončarstva |   10.000,00 |
| **3**. | **KULTURNO-UMJETNIČKI AMATERIZAM**  |  140.000,00 |
| 4. | **KNJIŽEVNE I KULTURNE MANIFESTACIJE**  |  **70.000,00** |
|  | Obilježavanje blagdana i održavanje kulturno zabavnih manifestacija* Draga domača rieč
* Obilježavanje Dana Grada
* Obilježavanje blagdana i održavanje kulturno zabavnih manifestacija
 |  10.000,00 20.000,00 40.000,00  |
| **5.** | **ETNO MUZEJ GRADA IVANCA** |  **700.000,00** |
|  | Izvori financiranja- Grad Ivanec- Državni proračun |   400.000,00 300.000,00  |
| **6.** | **ETNO KUĆA U BEDENCU** |  **10.000,00** |
| 7. | **RETROSPEKTIVNA IZLOŽBA FOTOGRAFIJA PETRA JAGETIĆA** |  **60.300,00** |
|  | **Izvori financiranja****-** Grad Ivanec – 16.300,00- Državni proračun 44.000,00 |  |
| **8.** | **KAPITALNE DONACIJE VJERSKIM ZAJEDNICAMA** |  **35.000,00** |
| **9.** | **ZAŠTITA I ODRŽAVANJE SPOMENIKA** |  **10.000,00** |
| **10.** | **DRŽAVNI POVIJESNI ARHIV** |  **3.650,00** |
|  | **UKUPNO**  | **1.618.190,00** |

IV.

Proračunska sredstva za redovnu djelatnost ustanova u kulturi iz točke III. 1. ovog Programa, u iznosima utvrđenim ovim Programom doznačivati će se ustanovama u kulturi mjesečno.

Sredstva određene ovim programom za investicijske potpore iz točke III. 2. isplatiti će se ustanovi temeljem dokaza o izvršenom programu.

Sredstva namijenjena za kulturno umjetnički amaterizam iz točke III.3. isplaćivati će se prema posebnom zaključku Gradonačelnik na prijedlog Povjerenstva za udruge.

Sredstva za programe iz točke III. točka 4. za književne i kulturne manifestacije, isplaćivati će se temeljem zaključka gradonačelnika ili Upravnog odjela za opće poslove i društvene djelatnosti, udrugama u kulturi te ostalim sudionicima u programu, plaćanjem pojedinačnih računa za potrebe organiziranja pojedinih manifestacija, odnosno sukladno odlukama nadležnih tijela Grada.

Sredstva iz programa osigurana u točki III.5, 6. i 7. namijenjena za kapitalne projekte Grada Ivanca plaćati će se sukladno zaključenim ugovorima za izvođenje radova, nabavu roba ili usluga u skladu sa posebnim propisima.

Sredstva namijenjena za programe iz točke III. 7, 8 , 9 i 10. ovog Programa isplaćivati će se temeljem zaključka gradonačelnika ili nadležnog Upravnog odjela, te i na zahtjev pojedinih korisnika Programa za kapitalne donacije,uz predočenje dokumentacije za određenom isplatom, sve sukladno mogućnostima Proračuna Grada Ivanca.

Grad Ivanec, s korisnicima sredstava, osim za redovnu djelatnost ustanova kojih je Grad osnivač, u iznosu većem od 70.000,00 kuna / bez poreza na dodanu vrijednost/ zaključuje ugovor o korištenju sredstava za provedbu programa javnih potreba u kulturi Grada Ivanca

Ugovorom se utvrđuje način isplate i kontrola korištenja sredstava, postupak izvještavanja o utrošenim sredstvima, povrat sredstava u slučaju neizvršenja programa i druga pitanja.

V.

Ovaj Program objavit će se u Službenom vjesniku Varaždinske županije, a primjenjuje se od 01.01.2014.

 PREDSJEDNIKGRADSKOG

 VIJEĆA IVANEC

 Edo Rajh, dipl.oec.

**O b r a z l o ž e nj e**

uz Program javnih potreba u kulturi Grada Ivanca za 2014. godinu

Programom javnih potreba u kulturi osiguravaju se, odnosno raspoređuju sredstva Proračuna Grada Ivanca namijenjena za obavljanje kulturnih djelatnosti sukladno posebnim Zakonima, a posebice Zakonom o financiranju javnih potreba u kulturi.

Proračunom su planirana sredstva u iznosu od 1.618.190,00 kuna.

1. REDOVNA DJELATNOST USTANOVA U KULTURI

|  |
| --- |
| GRADSKA KNJIŽNICA I ČITAONICA „GUSTAV KRKLEC“ IVANEC  Cilj: svim građanima Ivanca osigurati jednaku dostupnost svim vrstama informacija, širokom spektru znanja, svjetskoj i nacionalnoj kulturnoj baštini i raznovrsnim oblicima kulturne razonode kao osnovama za učenje kroz cijeli život, neovisno odlučivanje i kulturni razvitak pojedinaca i društvenih skupina.Zakonska osnova: Zakon o knjižnicama (Narodne novine» broj 105/97, 5/98, 104/00, 87/08 i 69/09) Samostalne knjižnice kao javne ustanove mogu osnovati Republika Hrvatska, županije, Grad Zagreb, gradovi i općine. Knjižnična djelatnost obuhvaća osobito: * nabavu knjižnične građe,
* stručnu obradu, čuvanje i zaštitu knjižnične građe, te provođenje mjera zaštite knjižnične građe koja je kulturno dobro,
* izradu biltena, kataloga, bibliografija i drugih informacijskih pomagala,
* sudjelovanje u izradi skupnih kataloga i baza podataka,
* omogućavanje pristupačnosti knjižnične građe i informacija korisnicima prema njihovim potrebama i zahtjevima,
* osiguravanje korištenja i posudbe knjižnične građe, te protok informacija,
* poticanje i pomoć korisnicima pri izboru i korištenju knjižnične građe, informacijskih pomagala i izvora, te
* vođenje dokumentacije o građi i korisnicima
 |
| Opis: Gradska knjižnica i čitaonica „Gustav Krklec“ Ivanec, ima status narodne knjižnice, a osnovana je kao ustanova, te djeluje prema Zakonu o ustanovama i Zakonu o knjižnicama. Knjižnica svojim korisnicima stvara i jača čitalačke navike djece i mladih, potiče kreativnost, promiče svijest o kulturnom naslijeđu, zastupa kulturne različitosti i osigurava pristup kulturnim izvedbama svih izvođačkih umjetnost. Knjižnica sudjeluje u izgradnji društva jer pruža usluge kojima nastoji zadovoljiti obrazovne i informativne potrebe pojedinca te mu pružiti razonodu u slobodno vrijeme. Važan je javni prostor i mjesto okupljanja, a posebno u Gradu Ivancu jer se u prostorima knjižnice odvijaju mnoge značajne kulturne manifestacije i aktivnosti.Planirana sredstvaOvime se planiraju sredstva za redovnu djelatnost ustanove u iznosu od 489.240,00 kuna, te se za narednu 2015. i 2016. godinu planiraju sredstva u istom iznosu obzirom da se radi o sredstvima kojima se osigurava funkcioniranje i redovna djelatnost ustanove.PUČKO OTVORENO UČILIŠTE „ĐURO ARNOLD“ IVANEC  |
| * kinoprikazivačka djelatnost
* glazbena škola

Cilj: Podizanje kulturnih aktivnosti Grada Ivanca na višu razinu, kroz pružanje mogućnosti građanima i kulturnim djelatnicima za stvaranje inicijativa za oblikovanje novih kulturnih sadržaja, kao i razvoj i povećani intenzitet postojećih.Zakonska osnova: Zakon o pučkim otvorenim učilištima ( NN 54/97, 5/98, 109/99, 139/10) Radi obavljanja djelatnosti osnovnoškolske i srednjoškolske naobrazbe odraslih, djelatnosti glazbenih i srodnih škola izvan redovitoga školskog sustava, novinsko-nakladničke djelatnosti, radijske i televizijske djelatnosti te obavljanja djelatnosti u svezi s osposobljavanjem, usavršavanjem i prekvalifikacijom mladeži i odraslih izvan sustava redovite naobrazbe, jedinice lokalne samouprave i domaće fizičke i pravne osobe mogu osnivati javne ustanove za trajnu naobrazbu i kulturu pod nazivom pučka otvorena učilišta. Javne ustanove za trajnu naobrazbu - pučka otvorena učilišta djelatnosti obavljaju kao javnu službu.  |

Opis: Kao javna potreba u kulturi za Grad Ivanec utvrđuje se poslovanje i redovna djelatnost ustanova u kulturi: Iz tog razloga, a na temelju utvrđene javne potrebe iz ovog Programa, osiguranim proračunskim sredstvima u 2014. godini, financirat će se redovna djelatnost Pučkog otvorenog učilišta „Đuro Arnold“ Ivanec, i to prvenstveno u dijelu kinoprikazivačke djelatnosti i dijelu glazbene škole..

Planirana sredstva

Ovime se planiraju sredstva za redovnu djelatnost ustanove u iznosu od 90.000,00 kuna za 2014. godinu, te se za narednu 2015. i 2016. godinu planiraju sredstva od 90.000,00 obzirom da će se djelatnost glazbene škole izdvajati iz Pučkog otvorenog učilišta..

2. POSEBNI PROGRAMI USTANOVA U KULTURI

a) Program obnove tradicijskog lončarstva

Cilj: Ovim njegovanjem i oživljavanjem starih zanata kroz tečajeve i radionice  želi se doprinijeti originalnosti suvenirne ponude ivanečkog kraja i potaknuti pojedince na bavljenje kućnom radinosti, te ima za cilj oživiti i očuvati tradiciju podneblja ali i osmišljavanje kreativnih i korisnih zanimanja. Motivirati mlade  da obogate  svoj standard  koristeći postojeće  prirodno bogatstvo  i znanje o tradicijskim zanatima, da obogate kulturni sadržaj  grada kroz stalne tečajeve  u svrhu turističke ponude  u manifestacijama .

Zakonska osnova: Program javnih potreba u kulturi grada Ivanca

Opis: Tečaj lončarstva, se održava u lončarskom obrtu "Mecena" u Jerovcu, pod stručnim vodstvom mentora.

Planirana sredstva:

2014. godina – 10.000,00 kuna, a za 2015. i 2016. godinu sredstva će se planirati u istim iznosima, a sukladno programima javnih potreba.

3. KULTURNO UMJETNIČKI AMATERIZAM

Cilj: Udruge koje se bave raznim oblicima kulturnih djelatnosti izravno utječu na svijest građana, naročito mlađih populacija prigradskih sredina te ujedno predstavljaju izravne korisnike navedenih sredstava a , indirektni korisnici su svi stanovnici Grada Ivanca koji iskazuju interes za aktivnim ili pasivnim sudjelovanjem u sadržajima, programima i manifestacijama koje nude kroz svoje programe.

Zakonska osnova: Zakon o financiranju javnih potreba u kulturi (NN br. [NN 47/90](http://www.nn.hr/clanci/sluzbeno/1990/0866.htm) ,[NN 27/93](http://www.nn.hr/clanci/sluzbeno/1993/0468.htm), [NN 38/09](http://narodne-novine.nn.hr/clanci/sluzbeni/2009_03_38_847.html)), Republika Hrvatska, županije, Grad Zagreb, općine i gradovi donose programe javnih potreba u kulturi, te za njihovo provođenje osiguravaju sredstva iz svojih proračuna, u skladu sa zakonom. Programom javnih potreba u kulturi obuhvaćaju se svi oblici poticanja i promicanja kulture i kulturnih djelatnosti što pridonose razvitku i unapređivanju svekolikog kulturnog života u Republici Hrvatskoj. Pri utvrđivanju programa javnih potreba u kulturi polazi se od potreba i postignutog stupnja razvitka kulture i kulturnih djelatnosti.

Opis: Kulturno umjetnički amaterizam predstavlja slobodno i organizirano okupljanje građana oko određenih zajedničkih interesa, programa i programskih ciljeva. Njegova je funkcija kreativno korištenje slobodnog vremena bavljenjem određenim kulturnim djelatnostima (folklor, zborno pjevanje, dramska sekcija i druge aktivnosti) uz pomoć stručnih voditelja.

Planirana sredstva: - 2014. godina – 140.000,00 kuna, a za 2015. i 2016. godinu sredstva će se planirati u istim iznosima sukladno programima javnih potreba.

4. KNJIŽEVNE I KULTURNE MANIFESTACIJE

Cilj: Poticati književno i pjesničko stvaralaštvo, pisanu riječ na izvornom ivanečkom govoru, odnosno kajkavštini koja je karakteristična za ivanečko područje. Očuvanje govora i pisma, a samim time i povijesti, kulturne baštine i njegovanje domaćeg izričaja pruža zadovoljstvo velikom krugu natjecatelja i gostiju na završnoj večeri natječaja. Rezultat je pisani zbornik radova u kojem se tiskaju radovi nagrađenih autora, koji ostaje kao trajni trag kulture jednog doba.

Zakonska osnova: Program javnih potreba u kulturi grada Ivanca.

Opis: Obilježavanje blagdana i održavanje kulturno zabavnih manifestacija

* *Draga domača rieč*

Tradicionalni kajkavski književni natječaj “Draga domača rieč”, .jedna je od kapitalnih gradskih kulturnih manifestacija koja se podupire sredstvima iz gradskog proračuna. Tijekom tri desetljeća ta književna priredba svojim značenjem premašila granice šireg ivanečkog područja. U manifestaciji sudjeluju odrasli autori koji su životom, djelatnosti ili zavičajnošću vezani uz ivanečki kraj, kao i učenici osnovnih škola s istim motivima.

Planirana sredstva: 2014. – 10.000,00 kuna a za 2015. i 2016. godinu sredstva će se planirati u istom iznosu sukladno programima javnih potreba.

 - *Dan grada Ivanca*

Cilj: Obilježavanje Dana grada koji je vezan uz dan prvog pisanog spomena grada Ivanca.

Zakonska osnova: Program javnih potreba u kulturi Grada Ivanca

Opis:Statutom Grada Ivanca 24. lipnja određen je kao Dan grada te se tom prigodom već tradicionalno od 1996. godine obilježava Dan Grada. U 2014. godini sve u skladu sa proračunskim mogućnostima Dan grada obilježiti će se održavanjem svečane sjednice sa dodjelom nagrade grada, bez održavanje popratnih manifestacija i sadržaja, kojima bi Grad bio financijski pokrovitelj.

Planirana sredstva:

Ukupna sredstva za 2014. godinu iznose 20.000,00, u 2015. i 2016. godini potrebno je planirati 20.000,00 kuna za navedene namjene.

 **-** *Obilježavanje ostalih blagdana i održavanje kulturno zabavnih manifestacija*

Cilj: Obilježavanje blagdana i održavanje manifestacija sukladno programu javnih potreba u kulturi.

Zakonska osnova: Program javnih potreba u kulturi Grada Ivanca

Opis: Manifestacije određene ovim programom održavati će se uz pomoć minimalnih sredstava proračuna.

Planirana sredstva:

Ukupna sredstva za 2014. godinu iznose 40.000,00 kuna a za 2015. i 2016. g. potrebno je planirati 40.000,00 kuna za navedene namjene.

5. ETNO MUZEJ GRADA IVANCA

Cilj: Podizanje kulturnih aktivnosti Grada Ivanca na višu razinu, kroz pružanje mogućnosti kulturnim djelatnicima za stvaranje inicijativa za oblikovanje novih kulturnih sadržaja.

Opis: Projekt ispunjava cilj u dijelu prezentacije kulturnih sadržaja široj javnosti, kao i cilj prema kojem će se na jednom mjestu osmisliti veći dio kulture i kulturne i povijesne baština grada Ivanca, izložbe izvornih umjetnika, prezentacije starih zanata, te omogućiti razvoj društveno odgovornog ponašanja, kao i upoznavanje sa bogatom i dugotrajnom prošlošću Ivanca i okolice

Spominjemo da i Strategija razvoja Grada Ivanca identificira problem na način:

* nepostojanje primjerenih uvjeta (kulturni objekti, infrastruktura) za rad ustanova kulture i odvijanje kulturnih sadržaja na području grada

Osnivanjem muzeja doprinosi se razvoju civilizacijskih, kulturnih i društvenih normi, a odrazio bi se na podizanje turističke atraktivnosti cijele destinacije.

Zakonska osnova: Program javnih potreba u kulturi Grada Ivanca

Planirana sredstva za 2014. godinu iznose 700.000,00 kuna. U 2014. godini predviđa se I. faza izvođenje građevinskih radova na objektu, a 2015. godine završni radovi i unutrašnje uređenje. Ukupna procijenjena vrijednost radova iznosi 1.542.965,62 kn.

6. ETNO KUĆA U BEDENCU

Cilj: Stvoriti prostor u kojem bi bili izloženi predmeti koji su se nekada u njoj  upotrebljavali, postavljeni onako kako su bili  postavljeni dok se u njoj živjelo s ciljem očuvanja etno baštine ivanečkog kraja.

Zakonska osnova: Program javnih potreba u kulturi Grada Ivanca / Zakon o financiranju javnih potreba u kulturi.

Opis: Dovršetkom izgradnje „ zagorske hiže“ - kuće koja se nalazi u Bedencu , sve u skladu sa izdanom lokacijskom dozvolom te projektnom dokumentacijom, čuva se prošlost ivanečkog kraja. Izvornom građom i izgledom , na živopisan način svjedoči se, o ne tako davnim vremenima života na selu. Ista aktivnost usmjerena je k očuvanju etno i kulturne baštine šireg ivanečkog kraja. Ovim programom potrebno je osigurati sredstva za završne radove na unutrašnjem uređenju i postav.

Planirana sredstva

U 2014. godini planirana sredstva iznose 10.000,00 kuna za dovršetak projekta.

7. RETROSPEKTIVNA IZLOŽBA FOTOGRAFIJA PETRA JAGETIĆA

Cilj: U Ivancu posebno impresionira fotografska ostavština P. Jagetića, to više što je on bio začetnik reklamne fotografije u bivšoj državi. U cilju upoznavanja šire javnosti s njegovim radom, postavila bi se retrospektivna izložbu njegovih fotografija u jednom od zagrebačkih muzeja.

Ovakva izložba bila bi od neprocjenjive važnosti za promidžbu samog Ivanca i njegove kulture te poticaj mnogim umjetnicima koji žive i stvaraju na našem području, na koji način bi se pokazalo da se njihovo stvaralaštvo cijeni i izvan lokalnih okvira.

Upoznavanje šire hrvatske javnosti s radovima začetnika reklamne fotografije na području bivše države.

Zakonska osnova: Program javnih potreba u kulturi Grada Ivanca / Zakon o financiranju javnih potreba u kulturi.

Opis: Pokojni ivanečki fotograf Petar Jagetić ( 1917-1998) , smatra se začetnikom reklamne fotografije na području bivše Jugoslavije, a za njegov umjetnički opus značajni su fotografije kojima je reklamirao tadašnja velika poduzeća poput tvornice čokolade , bombona i keksa "Josip Kraš", kozmetika "Neva" , "Kalnik", "Ghetaldus" i dr.

Bio je cijenjen majstor jugoslavenske reklamne fotografije. Također u njegovom fundusu ostale su sačuvane desetine fotografija rudara, rudarskih okana, i drugih motiva iz nekadašnjih ivanečkih ugljenokopa, kao i stotine fotografija tematski vezanih uz Trakošćan, ivanečko-lepoglavski kraj i druga naselja varaždinskog područja.

Uz to svojim je foto aparatom ovjekovječio i cijeli niz starih obrta i drugih prizora vezanih uz zagorsku svakodnevicu.

Ovakva izložba bila bi od neprocjenjive važnosti za promidžbu samog Ivanca i njegove kulture te poticaj mnogim umjetnicima koji žive i stvaraju na našem području, na koji način bi se pokazalo da se njihovo stvaralaštvo cijeni i izvan lokalnih okvira.

Planirana sredstva

U 2014. godini planirana sredstva iznose 60.300,00 kuna od čega se očekuju sredstva iz Javnog poziva za predlaganje javnih potreba u kulturi RH u visini od 44.000,00 kn.

8. ZAŠTITA I ODRŽAVANJE SPOMENIKA

Cilj:Zaštita i očuvanje spomenika.

Zakonska osnova: Program javnih potreba u kulturi grada Ivanca

Opis: Sredstvima za zaštitu i održavanje postojećih spomenika na području Grada Ivanca potrebno je sačuvati od propadanja spomenike bez obzira kojem vremenu, kulturi ili politici pripadali. Sredstva se osiguravaju se za zaštitu i održavanje postojećih spomenika na području Grada Ivanca. Na području grada Ivanca postoji niz spomenika koje je potrebno urediti i obnoviti te ih na taj način sačuvati od devastacije ili propadanja.

Planirana sredstva

U 2014.. godini planirano je 10.000,00 kuna za redovito održavanje spomenika.

9. KAPITALNE DONACIJE VJERSKIM ZAJEDNICAMA

Cilj:Omogućiti zaštitu sakralnih objekata i onemogućiti njihovo propadanje kao veliku kulturnu i povijesnu vrijednost.

Zakonska osnova: Program javnih potreba u kulturi grada Ivanca

Opis: Kapitalnim donacijama vjerskim zajednicama na području grada Ivanca dijelom se omogućuje zaštita sakralnih objekata u župnim crkvama na području Grada.

Planirana sredstva iznose 35.000,00 kuna kojima se osiguravaju sredstva za kapitalne donacije vjerskim zajednicama sukladno njihovim programima koji imaju svrhu i cilj očuvanja baštine.

10. DRŽAVNI POVIJESNI ARHIV

Cilj: Arhivsko gradivo pohranjeno u Arhivu prvorazredni je izvor za raznovrstan znanstveno-istraživački rad, ali i osnova za rješavanje administrativno-pravnih poslova građana/rad sa strankama.

Zakonska osnova: Zakon o arhivskom gradivu i arhivima (NN 105/97, 64/00, 65/09)

Opis: Tekuće donacije Državnom povijesnom arhivu: Državni arhiv u obavlja poslove čuvanja, zaštite i obrade arhivskog gradiva, te na taj način stvara uvjete za njegovo korištenje radi postizanja i zaštite osobnih prava, u službene svrhe, za znanstvena istraživanja, kulturno-prosvjetno djelovanje i sl.

Planirana sredstva iznose 3.650,00 kuna.

Upravni odjel za opće poslove

i društvene djelatnosti